**Жалпыадамзаттық құндылыққа, адамдар арасындағы қарым-қатынасты ізгілендіруге бағдарланған тәрбие процесіндегі балалар мен ересектердің бірлескен әрекеті тәрбие жүйесін қалыптастырады. Тәрбие жүйесі үлгісін жасау кезеңдері: Бастапқы концепцияны жасау (концепция дегеніміз жүйені құру, яғни идеология негізіне алынатын идеялар жиынтығы).**

 Оның шеңберінде жүйе құрылатын сынып үлгісін жасау (шарттылықтарды болжамдау). Болашақ тәрбие жүйесінің үлгісі ретінде сипаттама үлгісін құру (құрауыштары, олардың арасындағы байланыс түрлері, құрауыштар міндеті). Тәрбие жүйесі әрекеттің әртүрлі жүйеқұраушы түрлері негізінде жасалуы мүмкін және жасалуы барысында 4 негізгі кезеңнен өтеді: I кезең – жүйенің қалыптасуы. Бұл кезеңнің маңызды құрамы ретінде болжамдау сатысын бөліп көрсетуге болады. Нақ осы кезде болашақ тәрбие жүйесінің теориялық тұжырымдамасын жасау жүзеге асырылады, оның құрылымы мен элементтері арасындағы байланыс үлгіленеді. Басты мақсат – сынып ұжымын қалыптастыру бойынша жетекші педагогикалық идеяларды іріктеп алу. Жүйе құрауыштары жеке-жеке жұмыс жасайды, олардың арасындағы ішкі байланыс айтарлықтай берік емес, ұйымдастырушылық аспектілер басым, педагогикалық ізденіс жүріп жатыр, білім беру процесіне барлық қатысушылардың арасындағы қарым-қатынас стилі қалыптасуда, технологиялар жолға қойылуда және дәстүрлер пайда болуда. II кезең – жүйенің жолға қойылуы. Бұл кезеңде сынып ұжымының, өзін-өзі және бірлесе басқару органдарының, дамуы жүзеге асырылады, жетекші әрекет түрлері, жүйе жұмыс жасауының жетекші түрлері анықталады, неғұрлым тиімді педагогикалық технологиялар өңделеді. Тәрбие жүйесін педагогикалық басқарудың басты қиыншылығы бұл кезеңде оқушылар ұжымы мен сынып жетекшісінің даму қарқындарын үйлестіре білу болып табылады. Бұл жерде соңғысы сынып ұжымы өмірінің барысын ұйымдастырудағы инициатор болуы тиіс. III кезең – жүйенің ақырғы келбеті. Бұл кезеңде сынып ұжымы – ортақ мақсат, ортақ әрекет, ынтымақтастық, шығармашылық арқылы біріккен қоғам. Бұл жердегі бастысы – еркін, рухы биік, ізгілікті, шығармашылықты, тәжірибелі жеке адамды тәрбиелеу, басқару мен қарым-қатынастағы демократиялық стильді дамыту. Тәрбие жүйесі мен орта бір-бірімен белсенді және шығармашылық түрде әрекеттеседі. IV кезең – тәрбие жүйесін қайта құру. Ол жүйені «тоқырауға» әкелетін ірітушілік құбылыстардың күшеюіне байланысты. Әрекеттің негізгі түрлеріне көңілі толмаушылық, қалыптасқан өмір тәртібінен ауытқушылықтар, т. б. пайда болуы мүмкін. Тоқырау құбылыстарының пайда болу себептері әртүрлі, бірақ көбіне ұжымда көңілсіздіктің тууынан, әрекетте шығармашылықтың болмауынан, жаңалықтың жоқтығынан орын алады. Аталған кезеңдердің барлығына қарым-қатынас пен әрекеттердің бірінен кейін бірі келуі, бірін-бірі алмастыруы тән. Ішкі байланыстарының беріктігі әртүрлі, сыртқы ортамен әрекеттестік сипаты әркелкі, басқару сипаттары мен тәсілдері әрқилы болуымен сипатталады. Тәрбие жүйесінің дамуын басқару мәні адамның жүйеге енгізілген жеке басын дамыту, ол жүйе мен жеке адамның өзара әрекеттестігі мен өзара әсерлерін басқаруды талап етеді, сондай-ақ басқару құралдары мен тәсілдерін таңдауды анықтайды. Тәрбие жүйесінің дамуы кезеңдері оның өзегі болып табылатын ұжымның дамуы кезеңдерімен үйлестіріледі. Мысалы, жүйенің қалыптасуы кезеңінде ұжымның қалыптасуы да жүзеге асады. Жүйе әрекеті мен құрылымын реттеу процесі барысында ұжым жаппай тәрбиелеудің құралына айналады, ал оның аталған режимде болуы – жеке адамды тәрбиелеу субъектісі болады. Сынып ұжымын жасау – бұл тәрбие жүйесінің жаңа кіріктіруші сапасының пайда болуын білдіреді, оның тұтастығын куәлендіреді. Сыныптағы тәрбие жүйесін жасау және дамыту технологиясы әртүрлі элементтерден құралады – бұл жетекші идеяларды анықтау, негізгі мақсаттар мен міндеттерді тұжырымдау, олардың негізінде теориялық тұжырымдамаларды жасау, олардың әрекеттестігі жүйелері мен механизмдерін нақтылау, соған сай инновациялық педагогикалық технологиялар мен мүмкіндіктерді және болашақ кіші құрылымдар шеңберінде оларды жүзеге асыру, осы үшін қажетті шарттарды жобалау және оларды іс жүзіне енгізу, ортаны өнімді меңгеру мүмкіндіктерін анықтау. Сыныптағы тәрбие жүйесінің қалыптасу деңгейін анықтау үшін, 2 баға тобы: пайдаланылады: факті критерийлері және сапа критерийлері». Бірінші топ бұл сыныпта тәрбие жүйесі бар ма деген сұраққа жауап беруге мүмкіндік береді, ал екіншісі оның қалыптасқандығы мен тиімділігінің деңгейі туралы ұғым береді. Факті критерийі төмендегідей көрсеткіштер арқылы ұсынылуы мүмкін: –   сынып өмірінің реттілігі (оқу-тәрбие жұмысының мазмұны, көлемі мен сипатының осы сынып мүмкіндіктері мен шарттарына сәйкес келуі); –   біртұтас сынып ұжымының қалыптасуы; –   тәрбие әрекеттерінің кірігуі, педагогикалық күш-жігердің шоғырландырылуы. Сапа критерийі төмендегідей көрсеткіштерден құралады: –   жүйенің алға қойылған мақсатқа жақындық дәрежесі, тәрбие жүйесінің негізінде жатқан педагогикалық тұжырымдар, идеялар мен принциптердің жүзеге асырылуы; –   сыныптың жалпы психологиялық ахуалы, қарым-қатынас стилі, оқушының көңіл күйі, оның әлеуметтік қорғалғандығы, ішкі жайлылығы; –   оқушылар тәрбиелілігінің деңгейі, сынып ұжымының даму деңгейі. Аталған критерийлер шартты, ол сыныптағы кез келген тәрбие жүйесіне лайықтап пайдалануға ыңғайлы. Сыныптағы тәрбие жүйесінің мәні «даралық», «дербестік», «қайырымдылық», «шығармашылық», «белсенділік», «ұжым» сияқты өзекті ұғымдарды сипаттайды, олар сонымен бір мезгілде сынып қоғамдастығы өмірінің құрылу үстіндегі принциптері рөлін атқарады. Бұл құндылықтар сынып ұжымындағы әрекеттің, қарым-қатынастың барлық жағына таралатындай ету, оның рухын құраушы болуын, содан кейін барып әрбір баланың құндылық бағдарына айналуын қадағалау керек. Басты жүйеқұраушы фактор ұжымдық әрекет болып табылады, ол көп жағдайда жеке басқа бағдарланған және шығармашылық сипатта болады. Оның негізін дәстүрлі істердің жылдық айналымы: мерекелер, Білім күні, Жаңа жыл, Ата-аналар мен әжелер күні, қүзгі жорық, Ұлы Отан соғысы ардагерлерімен кездесу, «Қош, бастауыш мектеп!», Туған күндер, білім марафоны және басқалар құрайды. Оқушылардың шығармашылық қабілеттерін ашу және дамытуда балалар мен ересектердің қатысуымен өтетін ұжымдық-шығармашылық әрекеттер маңызды рөл атқарады, олар мынадай идеяларға құрылады: –   барлық қатысушылардың теңдігі; –   әрекет процесіне өз еркімен қатысу; –   бағалау, жарысу, бәсекелестіктік стимулдарын өзін-өзі бағалау, өзін-өзі түзету, өзін-өзі тәрбиелеумен ауыстыру; –   жеке және ұжымдық жұмыстарды кезектестіріп отыру; –   шығармашылық ізденіс нәтижесіне ғана емес, шығармашылық процестің өзіне бағдарлану; –   нәтижелерді көрсету материалын, әрекет түрін, ұсыну әдістерін таңдап алу; –   әркімнің өз таңдауы, әрекет процесі мен нәтижесіне адамгершілікті жауапкершілігі. Өзін-өзі басқару сынып «президентінің»әрекеті, денсаулық сақтау, білім беру және спорт, мәдениет, қаржы «министерліктерінің» жұмысы, сондай-ақ сыныптық және жалпымектептік шараларды дайындау мен өткізуде шығармашылық шағын топтар арқылы, топтық шығармашылық тапсырмаларды кезектестіріп отыру арқылы жүзеге асырылады. Сыныптағы тәрбие жұмысы барынша ашық, сондықтан ата-аналар да, мектеп педагогтері де – сабақтарда және сыныптан тыс әрекеттерде біздің жолдастарымыз болып саналады. Сыныпта ата-аналар үшін ашық есік күндері, отбасылармен кездесулер, ата-аналардың қатысуымен сынып сағаттары өткізіледі. Кішкентай оқушыларды дамытуда әлеуметтік-мәдени әлеует іске қосылады: бұлар – республикалық және өлкетану музейлері, қалалық және мектептегі кітапханалар, үйірмелер мен спорт секциялары. Сынып қоғамдастығының негізгі ішкі және сыртқы байланыстары (оқушылар – мұғалім – ата-аналар – басқа мұғалімдер – басқа сыныптар) төмендегі принциптерге сүйенеді. –   Көп білу – абырой. –   Бір-бірлеріне көмектесу – дұрыс. –   Істі басқа біреудің айтуы бойынша дайындау – мүмкін емес. –   Қолайсыз жағдайда өмір сүруге болмайды. Сыныптың тәрбие жұмысының үлгілеу, құру және дамыту бойынша барлық әрекеті оқушылардың төрт жыл бойында өздерінің жеке бас сапаларын педагогтер, оқушылар мен ата-аналар қалыптастырған бастауыш сынып бітірушісі бейнесіне лайықты болып шығуы үшін дамытуына бағытталады. Бітіруші бейнесі жеке бастың мынадай әлеуеттерінен құралады: –   адамгершіліктік (құндылықтық): оқушылардың «отбасы», «мектеп»», «мұғалім», «Отан», «табиғат», «құрдастарымен достығы», «үлкендерге құрметі», оқушыларға арналған ережелерді орындау қажеттілігі, адамдардың жақсы және жаман қылықтарын ажырата білу, өз әрекеті мен сыныптастарының мінез-құлқын дұрыс бағалай білу, мектепте, қоғамдық орындарда тәртіп пен реттілікті, жол жүру ережелерін сақтау сияқты құндылықтарды қабылдауы; –   танымдық: бақылағыштық, белсенділік, оқу еңбегіне лайықтылық, танымға тұрақты мүдделілік; –   коммуникативтік: қарапайым коммуникативтік біліктер мен дағдыларды меңгеруі (сөйлеу және тыңдау, жаны ашу, сезімталдық таныту, басқа адамдарға, табиғатқа көңіл бөлу), өзін-өзі реттеудің алғашқы дағдыларын қалыптастыру; –   көркемдік: қоршаған табиғат пен әлеуметтік ортадағы заттар мен құбылыстарды эстетикалық қабылдай білу, өнер туындыларына өзіндік (меншікті, жеке) эмоциялық реңктегі қарым-қатынасының болуы; –   дене: күн режимі мен жеке басының гигиенасы ережелерін сақтауы, күшті, жылдам, епті әрі шыныққан болуға ұмтылысы. Сыныптың тәрбие жүйесінің тиімділігі төмендегі критерийлер бойынша анықталады: –   кіші мектеп оқушысының жеке басының адамгершілігі, танымдылығы, коммуникативтігі, көркемдік және дене әлеуеттерінің қалыптасқандығы; –   оқушылардың креативтік қабілеттерінің дамығандығы; –   әрбір оқушының және тұтас сынып қоғамдастығының дербестігінің байқалуы; –   сынып ұжымының қалыптасқандығы. Аталған белгілерге сәйкес, оқу-тәрбие процесінің нәтижелілігін зерттеудің төмендегідей дәстүрлі және дәстүрлі емес әдістемелерін пайдалану қажет: –   кіші мектеп оқушысының жеке басының танымдық процестерін зерттеу; –   қарым-қатынас шеберханасы; –   социометриялық әдістер; –   «Мен және менің өмірімдегі құндылықтар, «Мен және менің мектебім» сауалнамалары; –   П. Торренстің шығармашылық ойлауының қысқаша тесті;

Источник: <https://edu.mcfr.kz/article/2520-qqq-10-m7-28-07-2010-bastauysh-synyptarday-trbie-jyes>

Любое использование материалов допускается только при наличии гиперссылки.